BG
L 188/24
Официален вестник на Европейския съюз
15.7.2022 г.
Технически критерии за проверка
Съществен принос за смекчаването на изменението на климата 1.
Дейността отговаря на всеки един от следните критерии: а) Емисиите на парникови газове за целия жизнен цикъл при производството на топлоенергия/студ от изкопаеми газообразни горива са по-ниски от 100 g CO2e/kWh.
Икономиите на емисии на парникови газове за целия жизнен цикъл се изчисляват въз основа на Препоръка 2013/179/ЕС или вместо нея се използват стандарт ISO 14067:2018 или ISO 14064-1:2018.
Количествено определените емисии на парникови газове за целия жизнен цикъл се проверяват от независима трета страна.
Когато съоръженията включват каквато и да било форма на намаляване на емисиите (включително улавяне на въглерод или използване на възобновяеми газови горива или газове с малък въглероден отпечатък), тази дейност по намаляване на емисиите отговаря на съответните раздели от настоящото приложение, когато това е приложимо.
Когато емисиите на CO2 от производството на електроенергия се улавят, CO2 трябва да отговаря на пределната стойност на емисиите, определена в точка 1 от настоящия раздел и се транспортира и съхранява под земята по начин, който отговаря на техническите критерии за проверка за транспортиране на CO2 и съхранение на CO2, установени съответно в раздели 5.11 и 5.12 от настоящото приложение.
б) съоръженията, за които е издадено разрешително за строеж до 31 декември 2030 г., отговарят на всички изброени по-долу изисквания: i)
топлинната енергия, генерирана от дейността, се използва в ефективна районна отоплителна и охладителна система, както е определено в Директива 2012/27/ЕС;
ii)
преките емисии на парникови газове от дейността са по-ниски от 270 g CO2e/kWh от произведената енергия.
iii)
въз основа на сравнителна оценка топлоенергията/студът, която трябва да бъде заменена, не може да бъде генерирана от възобновяеми енергийни източници с най-ефективната с най-ефективната от гледна точка на разходите и технически осъществима алтернатива за същата мощност; резултатът от тази сравнителна оценка се публикува и е предмет на консултация със заинтересованите страни;
iv)
дейността заменя съществуваща дейност за производство на топлоенергия/студ с високи емисии, при която се използват твърди или течни изкопаеми горива;
v)
новоинсталираната производствена мощност не надвишава мощността на замененото съоръжение;
vi)
съоръжението е проектирано и изградено за използване на възобновяеми и/или такива с малък въглероден отпечатък газообразни горива, като преминаването към използване единствено на възобновяеми и/или такива с малък въглероден отпечатък газообразни горива се извършва до 31 декември 2035 г., въз основа на ангажимент и проверим план, одобрен от управителния орган на предприятието;
vii) замяната води до намаляване на емисиите на парникови газове с най-малко 55 % на kWh от произведената енергия.
viii) обновяването на съоръжението не увеличава производствената мощност на съоръжението; ix)
когато дейността се осъществява на територията на държава членка, в която за производство на енергия се използват въглища, тази държава членка е поела ангажимент за постепенно прекратяване на използването на производството на енергия от въглища и е докладвала това в своя интегриран национален план в областта на енергетиката и климата, посочен в член 3 от Регламент (ЕС) 2018/1999, или в друг инструмент.
Съответствието с критериите, посочени в точка 1, буква б), се проверява от независима трета страна.
Независимата проверяващa трета страна разполага с необходимите ресурси и експертен опит, за да извърши такава проверка.
Независимата проверяваща трета страна не може да бъде в конфликт на интереси със собственика или с финансиращото лице и не може да участва в разработването или изпълнението на дейността.
Независимата трета страна проверява надлежно съответствието с техническите критерии за проверка.
По-специално, всяка година независимата трета страна публикува и предава на Комисията доклад, като: а) сертифицира равнището на преките емисии на парникови газове, посочени в точка 1, буква б), подточка ii); б) оценява дали дейността е с надеждна траектория, за да бъде в съответствие с точка 1, буква б), подточка vi).
Въз основа на предадените ѝ доклади Комисията може да изпрати становище до засегнатите оператори.
Комисията взема предвид тези доклади при извършването на прегледа, посочен в член 19, параграф 5 от Регламент (ЕС) 2020/852.